Tuu tutustumaan partioon! | Pääkaupunkiseudun Partiolaiset
Tuu tutustumaan partioon!
Partioviikolla luvassa on kunnon partiomenoa ja -meininkiä, kun partiolaiset mittelevät partiotaitokilpailujen voitosta Aikamatka-Törmä-kisassa Helsingin Viikissä lauantaina 22.4. Törmään osallistuu yli 700 partiolaista 122 vartiosta. Kisapäivää toteuttamassa on lisäksi yli 200 vapaaehtoista. Kilpailussa matkataan itsenäisyytemme juhlavuoden hengessä halki 100-vuotiaan kotimaamme. Kisatehtäviä ovat muun muassa Lastuna laineilla, Hullut suomalaiset ja Nokia 6110, Varsinaiset tehtävät selviävät vasta kisapäivänä. Osa rasteista on avoinna myös yleisölle – rastien sijainnit ja tarkat aukioloajat löydät ao. kartasta. Kilpailun järjestelyistä vastaavat Koillis-Helsingin lippukunnat ja Klapaset-lippukunta Uudeltamaalta.
Haluatko kuulla tarkemmin partiosta?
Tule mukaan Tervetuloa partioon -kierrokselle, jonka aikana käydään tutustumassa myös Törmä-partiotaitokilpailuun. Kierros alkaa la 22.4. klo 9.45 tapaamisella leikkipuisto Viikkarissa (Laivuri Petterin kuja 3) Viikissä ja päättyy klo 12.30. Kierroksen aikana ulkoilemme Viikin alueella, joten pukeudu sään mukaan. Juomme kahvit kisakeskuksessa, muista ottaa oma muki mukaan. Lämpimästi tervetuloa! Ilmoittauduthan etukäteen toimistollemme, p. (09) 8865 1200 tai papa.toimisto(a)partio.fi.